Més de 750 xiquets i xiquetes participen en l’Escola d’Estiu de Paterna
25/06/2018

# Més de 750 xiquets i xiquetes participen en l’Escola d’Estiu de Paterna

[![Més de 750 xiquets i xiquetes participen en l’Escola d’Estiu de Paterna](/images/noticias/2018/06/escola-estiu-gr.jpg)](/images/noticias/2018/06/escola-estiu-gr.jpg)

25.06.2018

L’Escola d’Estiu de Paterna ha obert les seues portes aquest matí en la qual és la seua edició més nombrosa, amb més de 750 xiquets i xiquetes, que fins al pròxim 31 de juliol gaudiran d'activitats lúdiques i tallers a l'aire lliure.

Tal com ha explicat el regidor d'Educació “_davant la demanda de les famílies paterneres, enguany hem ampliat en més d'un 17 % el nombre de places de l’Escola, que enguany s’impartix als centres de Villar Palasí, Vicente Mortes, Jaume I, La Font i l'Antonio Ferrandis_”.

Durant el pròxim mes, els menors gaudiran d'activitats inspirades en la Paterna medieval i que amb la col·laboració del Museu de Ceràmica municipal, permetrà als alumnes i alumnes conèixer la història de Paterna a través de la seua ceràmica, monuments i edificis.

A més durant l’Escola, també s'han organitzat excursions com la visita al parc ADAI, en la Serra Calderona on gaudiran d'una jornada a l'aire lliure en un entorn natural, o eixides a les piscines d'estiu de Paterna.

Per la seua banda, el regidor Mora ha recordat que “_amb l'objectiu de facilitar la conciliació laboral, les famílies paterneres han pogut triar diferents opcions d'inscripció, mensual o per quinzenes i amb la possibilitat d'ampliar l'horari amb el serveis de matinera i vespertina, així com menjador_”

A més, Mora també ha subratllat que “_un any més s'ha mantingut la rebaixa del 33% en els preus de matricula que va instaurar el govern socialista per a afavorir que totes les famílies interessades puguen beneficiar-se d'aquest servei_”.